@Jaanus  Webber tegi tõesti 46. ringil kiireima ringi, sest tal olid värsked rehvid. Aga värsked rehvid olid tal sellepärast, et ta tegi boksipeatuse kõigest kolm ringi enne seda, 43. ringil. Ja boksipeatuse tegi ta sellepärast, et oli eelmised kõvad rehvid 11 ringiga sodiks ajanud. Ja viimase komplektiga sai ta 7-8  ringiga hakkama, pärast Massast möödumist olid need ka õhtul ja Heidfeldil ei tekkinud mingit probleemi Webberi tõrjumisega.  Muidugi, Webber tegi head tööd - tuli kümnendalt kohalt neljandaks, eriti arvestades mittetöötavat KERSi. Aga KERSi mittetöötamine ei seleta, miks tal rehvid rohkem kulusid. Pigem vastupidi, kui KERS ei toimi, võiksid tagarehvid hoopis paremini säilida. Pealegi, KERSi puudumine ei takistanud Webberil võistluse kiireima ringi tegemist. Ja Vetteli autol ka teisel distantsipoolel  KERS ei töötanud.  Nii Webber kui ka Vettel läksid rajale arvestusega, et tehakse 4 boksipeatust, aga kui rehvide kulumist õnnestub kontrolli all hoida, siis ainult 3. Vettel tegi 41. ringil oma KOLMANDA, Webber kaks ringi hiljem NELJANDA peatuse.